CELEX: 32018D0807(02)
Language: el
Date: 2018-08-03 00:00:00
Title: Εκτελεστική απόφαση της Επιτροπής, της 3ης Αυγούστου 2018, για τη δημοσίευση στην Επίσημη Εφημερίδα της Ευρωπαϊκής Ένωσης του ενιαίου εγγράφου που αναφέρεται στο άρθρο 94 παράγραφος 1 στοιχείο δ) του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, καθώς και των στοιχείων της δημοσίευσης των προδιαγραφών του προϊόντος για ονομασία στον αμπελοοινικό τομέα [Uhlen Roth Lay (ΠΟΠ)]

7.8.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  C 277/8
               
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
         της 3ης Αυγούστου 2018
         για τη δημοσίευση στην Επίσημη Εφημερίδα της Ευρωπαϊκής Ένωσης του ενιαίου εγγράφου που αναφέρεται στο άρθρο 94 παράγραφος 1 στοιχείο δ) του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, καθώς και των στοιχείων της δημοσίευσης των προδιαγραφών του προϊόντος για ονομασία στον αμπελοοινικό τομέα
         [Uhlen Roth Lay (ΠΟΠ)]
         (2018/C 277/04)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 97 παράγραφος 3,
         Εκτιμώντας τα ακόλουθα:
         
                     (1)
                  
                  
                     Η Γερμανία υπέβαλε αίτηση για την προστασία της ονομασίας «Uhlen Roth Lay» σύμφωνα με το μέρος II τίτλος II κεφάλαιο I τμήμα 2 του κανονισμού (ΕΕ) αριθ. 1308/2013.
                  
               
                     (2)
                  
                  
                     Σύμφωνα με το άρθρο 97 παράγραφος 2 του κανονισμού (ΕΕ) αριθ. 1308/2013, η Επιτροπή εξέτασε την αίτηση αυτή και κατέληξε στο συμπέρασμα ότι πληρούνται οι όροι που προβλέπονται στα άρθρα 93 έως 96, στο άρθρο 97 παράγραφος 1 και στα άρθρα 100, 101 και 102 του εν λόγω κανονισμού.
                  
               
                     (3)
                  
                  
                     Για να καταστεί δυνατή η υποβολή ενστάσεων σύμφωνα με το άρθρο 98 του κανονισμού (ΕΕ) αριθ. 1308/2013, θα πρέπει να δημοσιευθούν στην Επίσημη Εφημερίδα της Ευρωπαϊκής Ένωσης το ενιαίο έγγραφο που αναφέρεται στο άρθρο 94 παράγραφος 1 στοιχείο δ) του εν λόγω κανονισμού και τα στοιχεία της δημοσίευσης των προδιαγραφών του προϊόντος που πραγματοποιήθηκε κατά την προκαταρκτική εθνική διαδικασία για την εξέταση της αίτησης προστασίας της ονομασίας «Uhlen Roth Lay»,
                  
               ΑΠΟΦΑΣΙΖΕΙ:
         
            Άρθρο μόνο
            Το ενιαίο έγγραφο που συντάχθηκε σύμφωνα με το άρθρο 94 παράγραφος 1 στοιχείο δ) του κανονισμού (ΕΕ) αριθ. 1308/2013 και τα στοιχεία της δημοσίευσης των προδιαγραφών του προϊόντος για την ονομασία «Uhlen Roth Lay» (ΠΟΠ) παρατίθενται στο παράρτημα της παρούσας απόφασης.
            Σύμφωνα με το άρθρο 98 του κανονισμού (ΕΕ) αριθ. 1308/2013, η δημοσίευση της παρούσας απόφασης παρέχει το δικαίωμα ένστασης κατά της προστασίας της ονομασίας που αναφέρεται στο πρώτο εδάφιο του παρόντος άρθρου, εντός δύο μηνών από την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 3 Αυγούστου 2018.
            
               
                  Για την Επιτροπή
               
               Phil HOGAN
               
                  Μέλος της Επιτροπής
               
            
         
         
            (1)  ΕΕ L 347 της 20.12.2013, σ. 671.
      
      
         
            ΠΑΡΑΡΤΗΜΑ
            ΕΝΙΑΙΟ ΕΓΓΡΑΦΟ
            
               «Uhlen Roth Lay»
            
            
               PDO-DE-02083
            
            
               Ημερομηνία υποβολής της αίτησης: 26.3.2015
            
            1.   Ονομασία/-ες προς καταχώριση
            
            Uhlen Roth Lay
            2.   Τύπος γεωγραφικής ένδειξης
            
            ΠΟΠ - Προστατευόμενη Ονομασία Προέλευσης
            3.   Κατηγορίες αμπελοοινικών προϊόντων
            
            
                     
                        1.
                     
                     
                        Οίνος
                     
                  
                     
                        5.
                     
                     
                        Αφρώδης οίνος ποιότητας
                     
                  4.   Περιγραφή του οίνου (των οίνων)
            
            
               Οίνος ποιότητας
            
            Οι λευκοί οίνοι της ποικιλίας Riesling ωριμάζουν στην περιοχή Uhlen Roth Lay. Παράγονται τρία είδη αμπελοοινικών προϊόντων με ελαφρώς διαφορετικές ιδιότητες το καθένα: οίνος ποιότητας, οίνος με ειδική μνεία (Prädikatswein) και αφρώδης οίνος ποιότητας από καθορισμένες περιοχές (Sekt b.A.).
            Οι νεαροί οίνοι Uhlen Roth Lay έχουν απαλό κίτρινο, ενίοτε πρασινωπό χρώμα, το οποίο γίνεται εντονότερο καθώς το προϊόν ωριμάζει, μέχρι που μετατρέπεται σε πλούσιο μεστό χρυσό όταν ο οίνος φτάσει στην πλήρη του ωρίμαση. Τα αρώματα των οίνων προκύπτουν από την αλληλεπίδραση ανάμεσα σε φρουτώδεις νότες και χαρακτηριστικές μεταλλικές νότες που παραπέμπουν σε σχιστολιθικά πετρώματα και συχνά χαρακτηρίζονται από δροσερή μεταλλική αλλά περιορισμένη οξύτητα που αφήνει μια εκλεπτυσμένη αίσθηση στον ουρανίσκο. Στις περισσότερες περιπτώσεις οι οίνοι έχουν λίγα μόνο αρώματα που παραπέμπουν σε γνωστά φρουτώδη αρώματα. Ενίοτε διακρίνονται νότες ώριμων φθινοπωρινών μήλων, ενώ μερικές φορές γίνεται αντιληπτό ένα λεπτό άρωμα μενεξέ σε συνδυασμό με γλυκόρριζα.
            Γενικά αναλυτικά χαρακτηριστικά
            
                        Μέγιστος ολικός αλκοολικός τίτλος (σε % vol):
                     
                     
                        15,0 
                     
                  
                        Ελάχιστος αποκτημένος αλκοολικός τίτλος (σε % vol):
                     
                     
                        11,5 
                     
                  
                        Ελάχιστη ολική οξύτητα:
                     
                     
                        5,0  γραμμάρια ανά λίτρο, εκφραζόμενη σε τρυγικό οξύ
                     
                  
                        Μέγιστη πτητική οξύτητα (σε χιλιοστοϊσοδύναμα ανά λίτρο):
                     
                     
                        1,08 
                     
                  
                        Μέγιστο ολικό διοξείδιο του θείου (σε χιλιοστόγραμμα ανά λίτρο):
                     
                     
                        250
                     
                  
               Οίνος με ειδική μνεία (Prädikatswein) (Auslese)
            
            Οι λευκοί οίνοι της ποικιλίας Riesling ωριμάζουν στην περιοχή Uhlen Roth Lay. Παράγονται τρία είδη αμπελοοινικών προϊόντων με ελαφρώς διαφορετικές ιδιότητες το καθένα: οίνος ποιότητας, οίνος με ειδική μνεία (Prädikatswein) και αφρώδης οίνος ποιότητας από καθορισμένες περιοχές (Sekt b.A.).
            Οι νεαροί οίνοι Uhlen Roth Lay έχουν απαλό κίτρινο, ενίοτε πρασινωπό χρώμα, το οποίο γίνεται εντονότερο καθώς το προϊόν ωριμάζει, μέχρι που μετατρέπεται σε πλούσιο μεστό χρυσό όταν ο οίνος φτάσει την πλήρη του ωρίμαση. Τα αρώματα των οίνων προκύπτουν από την αλληλεπίδραση ανάμεσα σε φρουτώδεις νότες και χαρακτηριστικές μεταλλικές νότες που παραπέμπουν σε σχιστολιθικά πετρώματα και συχνά χαρακτηρίζονται από δροσερή μεταλλική αλλά περιορισμένη οξύτητα που αφήνει μια εκλεπτυσμένη αίσθηση στον ουρανίσκο. Στις περισσότερες περιπτώσεις οι οίνοι έχουν λίγα μόνο αρώματα που παραπέμπουν σε γνωστά φρουτώδη αρώματα. Ενίοτε διακρίνονται νότες ώριμων φθινοπωρινών μήλων, ενώ μερικές φορές γίνεται αντιληπτό ένα λεπτό άρωμα μενεξέ σε συνδυασμό με γλυκόρριζα. Το εύρος των αρωμάτων και των γεύσεων που περιγράφεται ανωτέρω διαθέτει μια υποκείμενη γλυκύτητα που στην περίπτωση των οίνων Auslese είναι ιδιαίτερα διακριτική.
            Γενικά αναλυτικά χαρακτηριστικά
            
                        Μέγιστος ολικός αλκοολικός τίτλος (σε % vol):
                     
                     
                        41,0 
                     
                  
                        Ελάχιστος αποκτημένος αλκοολικός τίτλος (σε % vol):
                     
                     
                        5,5 
                     
                  
                        Ελάχιστη ολική οξύτητα:
                     
                     
                        7,0  γραμμάρια ανά λίτρο, εκφραζόμενη σε τρυγικό οξύ
                     
                  
                        Μέγιστη πτητική οξύτητα (σε χιλιοστοϊσοδύναμα ανά λίτρο):
                     
                     
                        2,1 
                     
                  
                        Μέγιστο ολικό διοξείδιο του θείου (σε χιλιοστόγραμμα ανά λίτρο):
                     
                     
                        350
                     
                  
               Οίνος με ειδική μνεία (Prädikatswein) (Beerenauslese, Trockenbeerenauslese και Eiswein)
            
            Οι λευκοί οίνοι της ποικιλίας Riesling ωριμάζουν στην περιοχή Uhlen Roth Lay. Παράγονται τρία είδη αμπελοοινικών προϊόντων με ελαφρώς διαφορετικές ιδιότητες το καθένα: οίνος ποιότητας, οίνος με ειδική μνεία (Prädikatswein) και αφρώδης οίνος ποιότητας από καθορισμένες περιοχές (Sekt b.A.).
            Οι νεαροί οίνοι Uhlen Roth Lay έχουν απαλό κίτρινο, ενίοτε πρασινωπό χρώμα, το οποίο γίνεται εντονότερο καθώς το προϊόν ωριμάζει, μέχρι που μετατρέπεται σε πλούσιο μεστό χρυσό όταν ο οίνος φτάσει στην πλήρη του ωρίμαση. Τα αρώματα των οίνων προκύπτουν από την αλληλεπίδραση ανάμεσα σε φρουτώδεις νότες και χαρακτηριστικές μεταλλικές νότες που παραπέμπουν σε σχιστολιθικά πετρώματα και συχνά χαρακτηρίζονται από δροσερή μεταλλική αλλά περιορισμένη οξύτητα που αφήνει μια εκλεπτυσμένη αίσθηση στον ουρανίσκο. Στις περισσότερες περιπτώσεις οι οίνοι έχουν λίγα μόνο αρώματα που παραπέμπουν σε γνωστά φρουτώδη αρώματα. Ενίοτε διακρίνονται νότες ώριμων φθινοπωρινών μήλων, ενώ μερικές φορές γίνεται αντιληπτό ένα λεπτό άρωμα μενεξέ σε συνδυασμό με γλυκόρριζα. Το εύρος των αρωμάτων και των γεύσεων που περιγράφεται ανωτέρω διαθέτει μια υποκείμενη γλυκύτητα που στην περίπτωση των οίνων Auslese είναι διακριτική, ενώ στους οίνους Beerenauslese είναι πιο κρεμώδης και μπορεί επίσης να εμπεριέχει νότες μελιού. Αυτές οι γευστικές πτυχές των οίνων είναι ακόμη εντονότερες στους οίνους Trockenbeerenauslese. Όσον αφορά τους οίνους Eiswein, το εύρος των αρωμάτων και των γεύσεων που περιγράφεται ανωτέρω περιλαμβάνει μια πικάντικη οξύτητα.
            Γενικά αναλυτικά χαρακτηριστικά
            
                        Μέγιστος ολικός αλκοολικός τίτλος (σε % vol):
                     
                     
                        41,0 
                     
                  
                        Ελάχιστος αποκτημένος αλκοολικός τίτλος (σε % vol):
                     
                     
                        5,5 
                     
                  
                        Ελάχιστη ολική οξύτητα:
                     
                     
                        7,0  χιλιοστοϊσοδύναμα ανά λίτρο
                     
                  
                        Μέγιστη πτητική οξύτητα (σε χιλιοστοϊσοδύναμα ανά λίτρο):
                     
                     
                        2,1 
                     
                  
                        Μέγιστο ολικό διοξείδιο του θείου (σε χιλιοστόγραμμα ανά λίτρο):
                     
                     
                        400
                     
                  
               Αφρώδης οίνος ποιότητας από καθορισμένες περιοχές (Sekt b.A.)
            
            Οι λευκοί οίνοι της ποικιλίας Riesling ωριμάζουν στην περιοχή Uhlen Roth Lay. Παράγονται τρία είδη αμπελοοινικών προϊόντων με ελαφρώς διαφορετικές ιδιότητες το καθένα: οίνος ποιότητας, οίνος με ειδική μνεία (Prädikatswein) και αφρώδης οίνος ποιότητας από καθορισμένες περιοχές (Sekt b.A.).
            Οι νεαροί οίνοι Uhlen Roth Lay έχουν απαλό κίτρινο, ενίοτε πρασινωπό χρώμα, το οποίο γίνεται εντονότερο καθώς το προϊόν ωριμάζει, μέχρι που μετατρέπεται σε πλούσιο μεστό χρυσό όταν ο οίνος φτάσει στην πλήρη του ωρίμαση. Τα αρώματα των οίνων προκύπτουν από την αλληλεπίδραση ανάμεσα σε φρουτώδεις νότες και χαρακτηριστικές μεταλλικές νότες που παραπέμπουν σε σχιστολιθικά πετρώματα και συχνά χαρακτηρίζονται από δροσερή μεταλλική αλλά περιορισμένη οξύτητα που αφήνει μια εκλεπτυσμένη αίσθηση στον ουρανίσκο. Στις περισσότερες περιπτώσεις οι οίνοι έχουν λίγα μόνο αρώματα που παραπέμπουν σε γνωστά φρουτώδη αρώματα. Ενίοτε διακρίνονται νότες ώριμων φθινοπωρινών μήλων, ενώ μερικές φορές γίνεται αντιληπτό ένα λεπτό άρωμα μενεξέ σε συνδυασμό με γλυκόρριζα. Όσον αφορά τους οίνους Sekt b.A., το εύρος των αρωμάτων και των γεύσεων που περιγράφηκε για τους οίνους Prädikatswein οίνων ενισχύεται και εντείνεται χάρη στο διοξείδιο του άνθρακα που χρησιμοποιείται στην παραγωγή του αφρώδους οίνου.
            Γενικά αναλυτικά χαρακτηριστικά
            
                        Μέγιστος ολικός αλκοολικός τίτλος (σε % vol):
                     
                     
                        13,5 
                     
                  
                        Ελάχιστος αποκτημένος αλκοολικός τίτλος (σε % vol):
                     
                     
                        11,5 
                     
                  
                        Ελάχιστη ολική οξύτητα:
                     
                     
                        5,0  γραμμάρια ανά λίτρο, εκφραζόμενη σε τρυγικό οξύ
                     
                  
                        Μέγιστη πτητική οξύτητα (σε χιλιοστοϊσοδύναμα ανά λίτρο):
                     
                     
                        1,08 
                     
                  
                        Μέγιστο ολικό διοξείδιο του θείου (σε χιλιοστόγραμμα ανά λίτρο):
                     
                     
                        185
                     
                  5.   Οινοποιητικές πρακτικές
            
            α.   
                  Ουσιώδεις οινολογικές πρακτικές
               
            
            Περιορισμοί σχετικά με την οινοποίηση
            Δεν επιτρέπονται τα εξής: σορβικό κάλιο, λυσοζύμη, δικαρβονικό διμεθύλιο, ηλεκτροδιαπίδυση, αφαίρεση αλκοόλης, εναλλάκτες κατιόντων, συγκέντρωση (συγκέντρωση διαλύματος ψύξης, όσμωση, κωνική στήλη φυγοκέντρισης), γλύκανση με γλεύκος σταφυλιών, τεμάχια ή παρασκευάσματα ξύλου δρυός.
            
               Οίνος ποιότητας
            
            Ειδική οινολογική πρακτική:
            
                         
                     
                     
                        Τουλάχιστον 88 °Oechsle· μέγιστη οξύτητα = 7,5 g/l· μέγιστη αλκοόλωση έως 14,0 % κατ’ όγκο
                     
                  
                         
                     
                     
                        Έως 100 °Oechsle και αλκοολωμένοι οίνοι: μέγιστη περιεκτικότητα σε υπολειμματικά σάκχαρα = «ημίξηρος» βάσει της νομοθεσίας περί οίνου.
                     
                  
                         
                     
                     
                        Άνω των 100 °Oechsle: μέγιστη περιεκτικότητα σε υπολειμματικά σάκχαρα = βάρος του γλεύκους/3
                     
                  
               Οίνος με ειδική μνεία (Prädikatswein)· συμπληρωματική ένδειξη: Auslese, Beerenauslese, Trockenbeerenauslese, Eiswein
            
            Ειδική οινολογική πρακτική:
            
                         
                     
                     
                        Auslese: τουλάχιστον 105 °Oechsle· ελάχιστη περιεκτικότητα σε υπολειμματικά σάκχαρα = 90 g/l
                     
                  
                         
                     
                     
                        Beerenauslese: τουλάχιστον 130 °Oechsle· ελάχιστη περιεκτικότητα σε υπολειμματικά σάκχαρα = 150 g/l
                     
                  
                         
                     
                     
                        Trockenbeerenauslese: τουλάχιστον 180 °Oechsle· ελάχιστη περιεκτικότητα σε υπολειμματικά σάκχαρα = 180 g/l
                     
                  
                         
                     
                     
                        Eiswein: τουλάχιστον 130 °Oechsle· ελάχιστη περιεκτικότητα σε υπολειμματικά σάκχαρα = 150 g/l
                     
                  
               Αφρώδης οίνος ποιότητας από καθορισμένες περιοχές (Sekt b.A.)
            
            Ειδική οινολογική πρακτική:
            
                         
                     
                     
                        παραδοσιακή ζύμωση σε φιάλη
                     
                  β.   
                  Μέγιστες αποδόσεις
               
            
            70 εκατόλιτρα ανά εκτάριο
            6.   Οριοθετημένη περιοχή
            
            Η περιοχή Uhlen Roth Lay αποτελεί μέρος της ΠΟΠ «Mosel» (αριθ. καταχώρισης PDO-DE-A1270). Οι αμπελώνες της περιοχής Uhlen Roth Lay βρίσκονται στους δήμους Kobern και Winningen της διοικητικής περιφέρειας Mayen-Koblenz, στο ομόσπονδο κράτος της Ρηνανίας-Παλατινάτου. Αυτό το μέρος της περιοχής Uhlen, το οποίο πήρε το όνομά του από το υψηλότερο σημείο του δάσους που εκτείνεται πάνω από τους αμπελώνες και τα ερυθρωπά πετρώματα, είναι γνωστό από αμνημονεύτων χρόνων ως «Uhlen Roth Lay». Η περιοχή ξεκινά από τους πρώτους αμπελώνες κατάντη της κοιλάδας Belltal — αγροτεμάχια αριθ. 262/54 και 156/53 — και τελειώνει κατάντη με τα ακόλουθα αγροτεμάχια: αριθ. 6/1, 117/1 και 2394/3.
            Τα προϊόντα που φέρουν την προστατευόμενη ονομασία προέλευσης «Uhlen Roth Lay» μπορούν να παράγονται στην καταχωρισμένη περιοχή ΠΟΠ «Mosel» (αριθ. καταχώρισης PDO-DE-A1270). Η οριοθετημένη περιοχή καλύπτεται από την ΠΟΠ «Mosel».
            Η περιοχή Uhlen Roth Lay εκτείνεται σε έκταση 15,97 εκταρίων.
            7.   Κυριότερες οινοποιήσιμες ποικιλίες
            
            Weißer Riesling
            8.   Περιγραφή του δεσμού (των δεσμών)
            
            Οι αμπελώνες της περιοχής Uhlen Roth Lay εντάσσονται στο τοπίο των αναβαθμίδων του Κάτω Μοζέλα. Οι αναβαθμίδες της περιοχής Uhlen Roth Lay είναι παραδοσιακής διάταξης, νότιας κατεύθυνσης και βρίσκονται σε υψόμετρο μεταξύ 75 m και 210 m περίπου πάνω από τη στάθμη της θάλασσας. H μέση θερμοκρασία της τελευταίας πενταετίας, 11,6 °C, ήταν σχετικά υψηλή, όπως είναι αναμενόμενο για ένα τόσο χαμηλό υψόμετρο. Τα χαμηλά επίπεδα βροχοπτώσεων (περίπου 620 mm) και ο μεγάλος αριθμός ωρών ηλιοφάνειας (1 922) διαμορφώνουν ένα μικροκλίμα το οποίο διαφέρει αρκετά από το κλίμα των άλλων περιοχών ΠΟΠ «Mosel» και στο οποίο οφείλεται η ιδιαίτερη ωριμότητα των σταφυλιών (υψηλού δυναμικού αλκοολικού τίτλου με χαμηλή οξύτητα και ώριμες φαινόλες). Οι οίνοι θεωρούνται υψηλής εκφραστικότητας και εξαιρετικά πλήρους γεύσης. Οι ιδιαίτερες γεωλογικές συνθήκες της περιοχής Uhlen Roth Lay συμβάλλουν ώστε τα σταφύλια που καλλιεργούνται εδώ να επιτυγχάνουν φυσιολογική ωρίμαση και να διαμορφώνουν την ιδιαίτερη γεύση των οίνων. Όσον αφορά τη γεωλογική χρονική κλίμακα, η περιοχή Uhlen Roth Lay εντάσσεται στη Δεβόνιο περίοδο και, συγκεκριμένα, στην Κάτω Δεβόνιο. Ειδικότερα, η περιοχή αποτελείται από ιζήματα από το υποεπίπεδο Oberems/Lahnstein που περιέχουν χαλαζίτη Ems και το παλαιότερο μέρος των στρωμάτων του Hohenrhein. Το πέτρωμα έχει πολύ υψηλή περιεκτικότητα σε μαγνήσιο, αργίλιο και ιδίως σίδηρο. Ορισμένα πετρώματα αποτελούνται από 8 % οξείδια του σιδήρου που περικλείονται σε σφαιρίδια μόλις 0,25 mm μεταξύ των κόκκων της άμμου. Οι επιμέρους κόκκοι συγκρατούνται με διοξείδιο του πυριτίου, στο οποίο οφείλεται η σκληρότητα του πετρώματος. Το αποσαθρωμένο βραχώδες έδαφος που προκύπτει σχηματίζει regosol αποτελούμενο από διάφορα είδη σχιστόλιθου, τα περισσότερα εκ των οποίων είναι ιλυώδη και αμμώδη. Το pH του εδάφους είναι χαμηλότερο απ’ ό, τι στις γειτονικές περιοχές ΠΟΠ (περίπου 6,0 σε σύγκριση με 7,5 στις γειτονικές περιοχές). Το γεγονός ότι το έδαφος περιέχει σχετικά λίγα σωματίδια αργίλου αλλά είναι σε υψηλό ποσοστό πετρώδες (άνω του 50 %) σημαίνει ότι είναι καλώς αεριζόμενο έως τα κατώτερα στρώματά του. Αυτό, σε συνδυασμό με την ειδική μικροχλωρίδα και μικροπανίδα σημαίνει ότι οι οίνοι της εν λόγω περιοχής έχουν πολύ διαφορετικά οργανοληπτικά χαρακτηριστικά από εκείνα των οίνων που παράγονται στις γειτονικές περιοχές ΠΟΠ. Πολλοί οίνοι Uhlen Roth Lay έχουν ιδιαίτερα εξευγενισμένο χαρακτήρα. Οι νεαροί οίνοι, αν και συνήθως πολύ κλειστού τύπου, έχουν τεράστιο δυναμικό παλαίωσης. Η επίδραση του ανθρώπου χαρακτηρίζει μια οινοποιητική παράδοση με ιστορία χιλιάδων ετών. Η τέχνη της φύτευσης αμπελώνων σε αναβαθμίδες τις οποίες συγκρατούν ξερολιθιές ανάγεται στη ρωμαϊκή εποχή. Το έτος 380 μ.Χ. ο Ρωμαίος ποιητής Αυσόνιος περιέγραψε τις κατασκευές αυτές ως «αμφιθέατρα». Η ανακάλυψη ρωμαϊκών νομισμάτων στις αναβαθμίδες, τα οποία κατά πάσα πιθανότητα αποτελούσαν αναθήματα, αποτελεί μία επιπλέον απόδειξη της πρακτικής αυτής. Από την εποχή εκείνη μέχρι σήμερα το αμπέλι καλλιεργείται αδιάκοπα στην περιοχή. Με την πάροδο των αιώνων η ποιότητα της παραγωγής βελτιωνόταν συνεχώς με την ανάπτυξη νέων ποικιλιών σταφυλιών (η ποικιλία Riesling από τις αρχές του 19ου αιώνα) και νέων τρόπων καλλιέργειας (σε θάμνους, σε πασσάλους ή σε συρμάτινα πλαίσια). Κατά τις τελευταίες δεκαετίες, χάρη στην αυξανόμενη οικολογική συνείδηση περιορίζεται όλο και περισσότερο η χρήση ανόργανων λιπασμάτων υψηλής διαλυτότητας. Αυτό έχει επιτρέψει την αποκατάσταση των πληθυσμών της φυσικής μικροχλωρίδας και μικροπανίδας, γεγονός που είχε ως αποτέλεσμα η απορρόφηση θρεπτικών στοιχείων και οι διαδικασίες ανταλλαγής κατιόντων να πραγματοποιούνται όλο και περισσότερο μέσω της ενσωμάτωσης πολύπλοκων μορίων που αλληλεπιδρούν συμβιωτικά με τους μικροοργανισμούς που ζουν στα ριζίδια. Οι μικροοργανισμοί αυτοί λειτουργούν ως σύνδεσμοι μεταξύ των συγκεκριμένων οργανικών ουσιών και των ανόργανων στοιχείων που περιέχει το έδαφος, προσδίδοντας στον οίνο ακόμη πιο μοναδική γεύση.
            Ο δεσμός που περιγράφεται ανωτέρω ισχύει εξίσου για τους οίνους Sekt b.A.
            9.   Άλλες ουσιώδεις προϋποθέσεις
            
            
               Νομικό πλαίσιο:
            
            Εθνικό δίκαιο
            
               Τύπος επιπλέον προϋπόθεσης:
            
            Συμπληρωματικές απαιτήσεις επισήμανσης
            
               Περιγραφή της προϋπόθεσης:
            
            Οι πληροφορίες που πρέπει να περιέχουν οι ετικέτες και η συσκευασία καθορίζονται από τους νόμους και τους κανονισμούς που ισχύουν στην Ευρωπαϊκή Ένωση, στην Ομοσπονδιακή Δημοκρατία της Γερμανίας και στο ομόσπονδο κράτος της Ρηνανίας-Παλατινάτου. Προϋπόθεση για τη χρήση στην ετικέτα των παραδοσιακών ενδείξεων που συνδέονται με την εν λόγω ονομασία προέλευσης είναι ο οίνος να έχει υποβληθεί επιτυχώς σε επίσημο έλεγχο. Μόνον στους οίνους που πληρούν τις ειδικές απαιτήσεις στο πλαίσιο του επισήμου ελέγχου χορηγείται αριθμός επίσημου ελέγχου, αποτελούμενος από ορισμένα ψηφία που υποδηλώνουν την αρχή ελέγχου, τον αριθμό της εκμετάλλευσης, τον αριθμό των οίνων που υποβλήθηκαν σε έλεγχο και το έτος κατά το οποίο υποβλήθηκαν σε έλεγχο ή στο οποίο εκδόθηκε ο αριθμός ελέγχου. Ο αριθμός ελέγχου πρέπει να αναγράφεται στην ετικέτα. Οι παραδοσιακές ενδείξεις «Qualitätswein», «Prädikatswein» και «Sekt b.A.» συνδέονται με την ονομασία προέλευσης και μπορούν να αντικαταστήσουν την ονομασία «ΠΟΠ».
            
               Σύνδεσμος προς τις προδιαγραφές προϊόντος
            
            http://www.ble.de/DE/04_Programme/09_EU-Qualitaetskennzeichen/02_EUBezeichnungenWein/Antraege.html?nn=3057588